Mi pans pa dann nout réjyon ni fé sak i fo fèr pou Madégaskar, poitan nou néna in dète par rapor so péi-la. Konm La frans néna in dète kansréti pars la inpoz lo péi in krime kont l’imanité i apèl la kolonizasyon.A oui ! Nou va di sé in fénomène natirèl ! Sa nou va di avèk la boush é sirman pa avèk lo kèr épi la rézon. Pars si lo péi l’avé pa soufèr laksyon bann pozèr d’zanbèk kolonyal, épi néokolonyal, li nora été kapab défann ali par li mèm, défann son popilasyon épi protèz son popilasyon. Vréman ni fé pa sak ni doi fèr pou nout gran voizin Madégaskar, pé in bonpé nout bann zansète.